
Inovacije, obrazovanje i zajednica u fokusu
Henkel podržao otvaranje 44. Mejkers laba u Srbiji i drugog u Kruševcu
U Gimnaziji Kruševac, školi sa tradicijom dugom 161 godinu, otvoren je Mejkers lab – savremeni prostor namenjen učenju kroz praksu, eksperimentisanje i razvoj ideja iz oblasti nauke, tehnologije, umetnosti i preduzetništva. Ovo je 44. Mejkers lab u Srbiji i drugi u Kruševcu, a njegovo otvaranje podržala je kompanija Henkel, kao lokalni partner u Kruševcu i dugogodišnji nacionalni partner Mejkers lab inicijative.
,,Prepoznali smo da je Mejkers lab inicijativa koja osnažuje mlade u njihovom sazrevanju i pronalaženju individualnih talenata. Isto tako smo prepoznali da je to inicijativa koja osnažuje nastavnički kadar, koja daje vetar u leđa nastavnicima koji samoinicijativno možda već rade sa učenicima i zaista nam je velika sreća što možemo da budemo u društvu kompanija, ali pre svega mladih ljudi koji stvaraju jednu kreativnu i plodnu budućnost”, istakla je Jelena Šarenac, direktorka korporativnih komunikacija Henkela u Srbiji. 
Novi prostor učenicima će omogućiti da znanja iz različitih oblasti povezuju kroz projektni i interdisciplinarni rad, razvijaju STEM projekte i učeničke kompanije, ali i da istražuju potrebe svoje sredine i za njih pronalaze konkretna rešenja.
„Ovakav, višenamenski, prostor ima veliki značaj za mlade. Osim što podstiče kreativnost, druženje i timski duh, on učenicima pruža i sjajne uslove za sticanje novih znanja”, izjavio je Aleksandar Mitrić, direktor škole.
Henkel je deo Mejkers inicijative od njenog pokretanja 2022. godine i jedan od njenih glavnih partnera na nacionalnom nivou. Podrškom ovoj inicijativi, kompanija potvrđuje svoju posvećenost obrazovanju mladih, inovacijama i održivom razvoju, uz nameru da i u narednim godinama nastavi da doprinosi razvoju lokalnih zajednica i stvaranju prostora koji podstiču kreativnost i inspirišu buduće generacije.

	






O kompaniji Henkel
Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. U sektoru Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2025. godini, Henkel je zabeležio prodaju od preko 20,5 milijarde evra i korigovani operativni profit od oko 3 milijarde evra. Prioritetne akcije Henkela su uvrštene u nemački indeks DAX. Održivost ima dugu tradiciju u Henkelu, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 47.000 ljudi širom sveta, ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Više informacija na www.henkel.rs 

